সালেহউদ্দিন আহমেদ

ড. সালেহউদ্দিন আহমেদ একজন বাংলাদেশী অর্থনীতিবিদ, সরকারি কর্মকর্তা, বাংলাদেশের কেন্দ্রীয় ব্যাংক বাংলাদেশ ব্যাংকের নবম গভর্নর এবং বর্তমান অন্তর্বর্তীকালীন সরকারের উপদেষ্টা। তিনি ৮০টির অধিক নিবন্ধ ও বই প্রকাশ করেছেন, যেগুলো দেশ ও বিদেশ থেকে প্রকাশিত হয়েছে। তার পৈত্রিক বাড়ি ব্রাহ্মণবাড়িয়া। সালেহউদ্দিন পুরান ঢাকায় মাহুতটুলীতে জন্মগ্রহণ করেন। তার পৈত্রিক নিবাস ব্রাহ্মণবাড়িয়া জেলার নবীনগর উপজেলার শ্রীরামপুর (দরিশ্রীরামপুর) গ্রামে। তিনি ঢাকা কলেজিয়েট স্কুল থেকে ১৯৬৩ সালে বিজ্ঞান বিভাগ থেকে এসএসসি এবং ঢাকা কলেজ থেকে ১৯৬৫ সালে বিজ্ঞান বিভাগ থেকে এইচএসসি পাস করেন। ১৯৬৮ সালে ঢাকা বিশ্ববিদ্যালয় থেকে অর্থনীতিতে স্নাতক (সম্মান) ডিগ্রি অর্জন করেন এবং ১৯৬৯ সালে একই বিষয়ে স্নাতকোত্তর ডিগ্রি অর্জন করেন। তিনি ১৯৭৪ সালে তার দ্বিতীয় স্নাতকোত্তর এবং ১৯৭৮ সালে কানাডার হ্যামিল্টন শহরে অবস্থিত ম্যাকমাস্টার বিশ্ববিদ্যালয় থেকে অর্থনীতিতে পিএইচডি ডিগ্রি লাভ করেন। সালেহউদ্দিন ১৯৭০ সালে ঢাকা বিশ্ববিদ্যালয়ে অর্থনীতির প্রভাষক হিসেবে যোগ দেন। তৎকালীন পাকিস্তানের কেন্দ্রীয় প্রশাসনে সিভিল সার্ভিস অব পাকিস্তান (সিএসপি) ক্যাডারে যোগ দেন। তিনি ঢাকা জেলার সহকারী কমিশনার হিসেবে নিয়োগ পান। তিনি পিরোজপুর জেলার নির্বাহী ম্যাজিস্ট্রেট হিসেবে দায়িত্ব পালন করেন। তিনি ন্যাশনাল ফাউন্ডেশন ফর রিসার্চ অন হিউম্যান রিসোর্স ডেভলপমেন্টে কাজ করেন, যা পরবর্তীকালে বাংলাদেশ ইনস্টিটিউট অব ডেভলপমেন্ট স্টাডিজের সাথে একীভূত হয়। এছাড়া তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র (সিরডাপ)-এর গবেষণাপ্রধান হিসেবে কাজ করেন। তিনি ১৯৯৩ থেকে ১৯৯৫ সাল পর্যন্ত বাংলাদেশ পল্লী উন্নয়ন একাডেমী (বার্ড)-এর মহাপরিচালক হিসেবে দায়িত্ব পালন করেন। এছাড়া তিনি প্রধানমন্ত্রীর কার্যালয়ের অধীন এনজিও বিষয়ক ব্যুরোর মহাপরিচালক ছিলেন। তিনি ১৯৯৬ থেকে ২০০৫ সাল পর্যন্ত পল্লী কর্ম-সহায়ক ফাউন্ডেশন (পিকেএসএফ)-এর ব্যবস্থাপনা পরিচালক ছিলেন। তিনি ১৯৯৮ সালে ব্র্যাকে ডেপুটি নির্বাহী পরিচালক হিসেবে যোগদান করেন। সালেহউদ্দিন আহমেদ বাংলাদেশের কেন্দ্রীয় ব্যাংক বাংলাদেশ ব্যাংকের নবম গভর্নর হিসেবে দায়িত্ব পালন করেন। ড. ফখরুদ্দীন আহমদ দায়িত্ব ত্যাগের পর তিনি ২০০৫ সালের ১ মে গভর্নর হিসেবে দায়িত্ব লাভ করেন এবং ২০০৯ সালের ৩০ এপ্রিল পর্যন্ত এই পদে অধিষ্টিত থাকেন। গভর্নরের পদ থেকে অবসরের পর ২০০৯ সাল থেকে তিনি বিভিন্ন বিশ্ববিদ্যালয়ে শিক্ষকতা করেছেন। তিনি ২০১০ থেকে ২০১৪ সাল পর্যন্ত নর্থ সাউথ বিশ্ববিদ্যালয়ের ব্যবসায় প্রশাসন বিভাগের অধ্যাপক ছিলেন। ২০১৪ সালে ব্র্যাক বিশ্ববিদ্যালয়ের ব্যবসায় প্রশাসন বিভাগের অধ্যাপক হিসেবে যোগদান করেন। তিনি গণ বিশ্ববিদ্যালয়ের একজন ট্রাস্টি। ২০২০ সালে সালেহউদ্দিন আসা ইন্টারন্যাশনালে স্বাধীন পরিচালক হিসেবে নিযুক্ত হন। তিনি অমুনাফাভোগী প্রতিষ্ঠান সেন্টার ফর অ্যাডভান্সড রিসার্চ অ্যান্ড সোশ্যাল অ্যাকশনের প্রতিষ্ঠাতাদের একজন। তিনি এনজিও ফোরামের সাধারণ কমিটির সদস্য। তিনি টেলিযোগাযোগ নেটওয়ার্ক সেবা প্রদানকারী কোম্পানি গ্রামীণফোনের স্বাধীন পরিচালক। তিনি সাউথইস্ট ইউনিভার্সিটির সাউথইস্ট ইউনিভার্সিটি জার্নাল অব আর্টস অ্যান্ড সোশ্যাল সায়েন্সেসের উপদেষ্টা। তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট অর্থ মন্ত্রণালয় ও পরিকল্পনা মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ১৬ আগস্ট পর্যন্ত তিনি পরিকল্পনা মন্ত্রণালয়ের উপদেষ্টা হিসেবে দায়িত্ব পালন করেন এবং ১৬ আগস্ট বাণিজ্য মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ২৭ আগস্ট তিনি বিজ্ঞান ও প্রযুক্তি মন্ত্রণালয়ের উপদেষ্টা হিসেবে দায়িত্ব পান। উন্নয়ন কল্যাণ অর্থনীতি অর্থনীতি বিষয়ক নিবন্ধগুচ্ছ গভর্নরের স্মৃতিকথা ম্যাকমাস্টার বিশ্ববিদ্যালয় থেকে ডিস্টিংগুইশড অ্যালামনাই অ্যাওয়ার্ড বাংলাদেশ ব্যাংক বাংলাদেশ ব্যাংকের গভর্ণরদের তালিকা "অন্তর্বর্তীকালীন সরকারের উপদেষ্টা হিসেবে শপথ নিলেন ড. সালেহউদ্দিন আহমেদ"। চ্যানেল২৪। ৮ আগস্ট ২০২৪। সংগ্রহের তারিখ ৮ আগস্ট ২০২৪।  প্রতিবেদক, নিজস্ব (২০২৪-০৮-০৯)। "সালেহউদ্দিন আহমেদ"। Prothomalo। সংগ্রহের তারিখ ২০২৪-০৮-১৭।  রহমান, আখলাকুর (২০২১-০৯-১৫)। "IPDC Finance's Agraz: A chat with Dr Salehuddin Ahmed"। The Daily Star (ইংরেজি ভাষায়)। সংগ্রহের তারিখ ২০২৪-০৫-১৭।  "Governor"। www.bb.org.bd। সংগ্রহের তারিখ ২০২৪-০৫-১৭।  "Welcome | Syeda Anjuman Ara Girls' School"। saags.edu.bd। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bangladesh Bank"। www.bb.org.bd। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Salehuddin Ahmed, PhD"। www.bracu.ac.bd (ইংরেজি ভাষায়)। ২০১৪-০৭-২৪। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Board of Trustees – Gono Bishwabidyalay" (ইংরেজি ভাষায়)। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ASA International appoints Dr Salehuddin Ahmed to its Board as Independent Director"। talent4boards.com। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CARSA | Founder"। carsa-bd.org। ২০২২-১০-২৫ তারিখে মূল থেকে আর্কাইভ করা। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Policy Formulating Structure"। ngof.org। সংগ্রহের তারিখ ২৫ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Board of Directors | Grameenphone"। www.grameenphone.com (ইংরেজি ভাষায়)। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Southeast University Journal of Arts and Social Sciences"। www.seu.edu.bd। সংগ্রহের তারিখ ২০২২-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "৮ উপদেষ্টার দায়িত্ব পুনর্বণ্টন"। সংগ্রহের তারিখ ১৭ আগস্ট ২০২৪।  "প্রধান উপদেষ্টার ভার কমল, ৪ উপদেষ্টার দায়িত্ব বাড়ল"। সংগ্রহের তারিখ ২৭ আগস্ট ২০২৪।